ΓΡΑΠΤΗ ΕΡΩΤΗΣΗ P-2498/99

υποβολή: Ian Hudghton (Verts/ALE) προς την Επιτροπή

(16 Δεκεμβρίου 1999)

Θέμα: Αποζημίωση για τηνποχρεωτική σφαγή σολομών σύμφωνα με την κοινοτική νομοθεσία

Μπορεί να επιβεβαιώσει η Επιτροπή ότιπάρχει ισχύον πρόγραμμα για την παροχή έγκαιρης, επαρκούς και αποτελεσματικής αποζημίωσης για τηνποχρεωτική σφαγή σολομών σε ιχθυοτροφεία που έχουν προσβληθεί από τη λοιμώδη αναιμία, σύμφωνα με την οδηγία 93/53/ΕΟΚ(1) σχετικά με τη θέσπιση στοιχειωδών κοινοτικών μέτρων για την καταπολέμηση ορισμένων νόσων των ψαριών;

Εάν τούτο συμβαίνει, θα μπορούσε η Επιτροπή να περιγράψει το πρόγραμμα αυτό και να αναφέρει εάν θα πρέπει να συνδυαστεί με αποζημιώσεις που καταβάλλονται από το ενδιαφερόμενο κράτος μέλος;

(1) ΕΕ L 175 της 19.7.1993, σελ. 23.

Απάντηση του κ. Byrne εξ ονόματος της Επιτροπής

(19 Ιανουαρίου 2000)

Υπάρχουν διάφορα μέσα χρηματικής αντιστάθμισης σε περίπτωσηποχρεωτικής σφαγής σολομού σε εκτροφεία προσβεβλημένα από λοιμώδη αναιμία των σαλμονιδών (ISA).

Τα κράτη μέλη μπορούν να χορηγήσουν χρηματική αντιστάθμιση για τις τυχόν απώλειες. Στην περίπτωση αυτή, οι αρμόδιες αρχές του συγκεκριμένου κράτους μέλους κοινοποιούν τα προβλεπόμενα μέτρα στην Επιτροπή. Σύμφωνα με τις κατευθυντήριες γραμμές για την εξέταση της κρατικής βοήθειας σε ιχθυοτροφεία καιδατοκαλλιέργειες, τα μέτρα με στόχο την αντιστάθμιση των απωλειών πουφίστανται οι παραγωγοί μπορούν θεωρηθούν συμβατά με την ενιαία αγορά με την προϋπόθεση ότι οι αρχές αποφάσισαν ένα σχέδιο εξολόθρευσης.

Στην απόφαση του Συμβουλίου 90/424/ΕΟΚ της 26ης Ιουνίου 1990 σχετικά με ορισμένες δαπάνες στον κτηνιατρικό τομέα(1) αναφέρονται, στο άρθρο της 3, οι ασθένειες των ζώων για τις οποίες χορηγούνται οικονομικές αντισταθμίσεις επείγουσας ανάγκης από την Κοινότητα. Η οικονομική αντιστάθμιση πρέπει να ανέρχεται στο 50 % του κόστους που προέκυψε για το κράτος μέλος από την αποζημίωση των ιδιοκτητών για τη σφαγή, εξολόθρευση των ζώων και, εάν χρειάζεται, των προϊόντων τους, για καθαρισμό, απεντόμωση και απολύμανση των εγκαταστάσεων και του εξοπλισμού και για την καταστροφή των μολυσμένων τροφών και του μολυσμένου εξοπλισμού. Εάν αποφασιστεί εμβολιασμός, το ποσό αυτό πρέπει να αντιστοιχεί στο 100 % του κόστους προμήθειας του εμβολίου και στο 50 % του κόστους που προέκυψε για την πραγματοποίηση του εμβολιασμού. Η λοιμώδης αναιμία των σαλμονιδών (ISA) δεν συμπεριλαμβάνεται ωστόσο στον κατάλογο των ασθενειών που είναι επιλέξιμες για τη χορήγηση αντιστάθμισης των απωλειών. Για να συμπεριληφθεί η ασθένεια αυτή χρειάζεται απόφαση της Επιτροπής σύμφωνα με τη διαδικασία της Μόνιμης Κτηνιατρικής Επιτροπής.

Στο άρθρο 24 της απόφασης του Συμβουλίου 90/424/ΕΟΚ αναφέρεται η δυνατότητα χρηματοδοτικού μέτρου της Κοινότητας για την εκρίζωση και την παρακολούθηση ορισμένων ασθενειών. Αυτή η αποζημίωση βασίζεται στην έγκριση των ετήσιων προγραμμάτων που πρέπει ναποβληθούν από τα κράτη μέλη. Αυτά τα προγράμματα πρέπει να περιέχουν όλες τις κατάλληλες χρηματοοικονομικές πληροφορίες και ναποδεικνύουν ιδίως το συνολικό εκτιμώμενο κόστος για τηνλοποίηση του προγράμματος. Το ύψος της κοινοτικής οικονομικής συνεισφοράς στην περίπτωση αυτή ανέρχεται στο 50 % του κόστους που προκύπτει για το κράτος μέλος από την αποζημίωση των ιδιοκτητών για τη σφαγή των ζώων. Η ISA ωστόσο δεν συμπεριλαμβάνεται στον κατάλογο των ασθενειών για τις οποίες ισχύει το άρθρο 24. Για να συμπεριληφθεί στον κατάλογο αυτό απαιτείται απόφαση του Συμβουλίου μετά από πρόταση της Επιτροπής. Η Επιτροπή θα εξετάσει κατά πόσον χρειάζεται να ληφθούν μέτρα για να συμπεριληφθεί η ασθένεια αυτή σε έναν από τους καταλόγους που αναφέρονται στην απόφαση 90/424/ΕΟΚ.

Από την 1η Ιανουαρίου 2000 σύμφωνα με το άρθρο 15 του νέου Χρηματοδοτικού Μέσου Προσανατολισμού της Αλιείας (FIFG), τα κράτη μέλη μπορούν στο πλαίσιο των εθνικών τους προγραμμάτων να απαιτήσουν την εξάλειψη των παθολογικών κινδύνων που οφείλονται σε ασθένειες στηνδατοκαλλιέργεια. Στους όρους προβλέπεται ένα ανώτατο ποσοστό χρηματοοικονομικής συνεισφοράς ύψους 35 % για τις περιφέρειες του στόχου 1 και 15 % για άλλες περιφέρειες. Για την εκπόνηση των διατάξεωνλοποίησης για το νέο Χρηματοδοτικό Μέσο Προσανατολισμού της Αλιείας κατά το επόμενο έτος η Επιτροπή πρόκειται να αποφασίσει αναλυτικές διατάξεις για την επιδότηση αυτή.

(1) ΕΕ L 224 της 18.8.1990, που τροποποιήθηκε με την απόφαση 94/370/ΕΚ (ΕΕ L 168 της 2.7.1994).